Erė

Erė (dan. Ærø) − Danijos sala Baltijos jūroje, į rytus nuo Mažojo Belto sąsiaurio. Salos plotas 88 km². Gyventojų − 6 669 (2010). Erės salos ilgis apie 30 km, o plotis iki 8 km. Kranto linijos ilgis yra 167 km. Salos paviršius kalvotas. Saloje yra trys miestai − Marstalis (Marstal), Erioskiobingas (Ærøskøbing) ir Siobiu (Søby). Saloje yra 14 kaimų ir keletas ūkių. Erės sala vienintelė didelė Danijos sala, kurios su žemynu nejungia joks tiltas. Su kitomis Danijos salomis − Alsu, Fiūnu ir Langelandu − susisiekiama keltais. Nuorodos Erės salos internetinis tinklalapis Archyvuota kopija 2021-02-28 iš Wayback Machine projekto. (anglų, danų, ispanų, italų, japonų, prancūzų, rusų, vokiečių k.) Apie Erės salą turistams Archyvuota kopija 2009-10-20 iš Wayback Machine projekto. (anglų k.)